Адчуваю сябе з імі не педагогам, а проста старэйшай сястрой. Мама мяне часам пакідае даглядаць сястрычак, гэта нялёгка. Але аднаму дзіцяці ў сям‘і, напэўна, вельмі сумна жыць. Я рада, што ў нас шматдзетная сям‘я. Мама навучыла нас усім дзяліцца. Вось у цябе шакаладка – раздзялі яе на ўсіх. І сапраўды, можа, і шкада было спачатку дзяліць, але ты раздала ўсім – і табе радасна бачыць іх радасць. І зараз мы маленькіх вучым дзяліцца таксама.